Румынская камуністычная партыя

Румынская камуністычная партыя, або РКП () — румынская камуністычная палітычная партыя, якая з'яўлялася прадаўжальніцай бальшавіцкага крыла Румынскай сацыялістычнай партыі. Першапачаткова ідэалогіяй партыі былі падрыхтоўка камуністычнай рэвалюцыі і адмова ад нацыяналістычнага праекта Вялікая Румынія, пры Чаўшэску ў ёй нарасталі нацыяналістычныя памкненні.

РКП у міжваенны перыяд была невялікай нелегальнай групоўкай, якая знаходзілася пад прамым кантролем Камінтэрна. У 1930-я гады большасць актывістаў знаходзіліся ў зняволенні ці беглі ў СССР.

Камуністычная партыя выйшла на пярэдні план румынскай палітыцы ў жніўні 1944 года, калі камуністы прынялі ўдзел у палацавым перавароце і звяржэнні пра-нацысцкага ўрада Іона Антанеску. З дапамогай савецкіх сіл РКП адправіла караля Міхая I у выгнанне і ўсталявала аднапартыйны рэжым у 1948 годзе, які праіснаваў аж да Румынскай рэвалюцыі 1989 года.

Абвешчана па-за законам 29 снежня 1989 года дэкрэтам Фронту нацыянальнага выратавання.

Пераемніцай «гістарычнай» РКП лічыць сябе Румынская камуністычная партыя, створаная ў 2010 годзе

 З'езды РКП 
Усе з'езды, акрамя III—V, адбыліся ў Бухарэсце.
 I з'езд — 8—12 мая 1921;
 II з'езд — 3—4 кастрычніка 1922;
 III з'езд — верасень 1924;
 IV з'езд — 29 чэрвеня — 2 ліпеня 1928;
 V з'езд — 3—24 снежня 1931;
 VI з'езд — 21—23 лютага 1948;
 VII з'езд — 23—28 снежня 1955;
 VIII з'езд — 20—25 чэрвеня 1960;
 IX з'езд — 19—24 ліпеня 1965;
 X з'езд — 6—12 жніўня 1969;
 XI з'езд — 25—28 лістапада 1974;
 XII з'езд — 1979;
 XIII з'езд — 1984;
 XIV з'езд — 20—24 лістапада 1989.
 Спасылкі 

Катэгорыя:Палітычныя партыі Румыніі
Румынія